Af Henrik Elmelund

Lektor emeritus Hans Oluf Hansen har udarbejdet en prognose for befolkningssammensætningen i Danmark længere ude i fremtiden. Det skete i forbindelse med en udsendelse af DRs detektorprogram.

Det er rent ud chokerende læsning i al sin afmålte videnskabelige sprogbrug.

Hans Oluf Hansen konkluderer,:

“(…) i lyset af hvad vi i dag ved, står det dog klart, at etniske danskere med stor sikkerhed må forventes at udgøre et mindretal i Danmark inden år 2100”.

Er dette blot tilnærmelsesvis i overensstemmelse med virkeligheden til den tid, er det en tragedie vel uden sidestykke i Danmarkshistorien.

Set i lyset af de problemer med ikke-vestlig indvandring, vi oplever nu med religiøse særkrav, skyderi i gaderne, bombeattentater osv kan man kun frygte for vore efterkommere.

Det centrale spørgsmål er:

Er vores politikere vidende om denne eller lignende prognoser?

Hvis de er, hvorfor oplyses befolkningen så ikke om det?

Hvis de ikke er vidende om det, er det stærkt ansvarspådragende.

Og endelig: Har politikerne tænkt sig at lade scenariet blive til virkelighed og dermed medvirke til, at Danmark som vi kender det, for evigt vil være forsvundet.